Sagsnr. 7740-6

**Referat**

**af møde i Stiftsrådet**

**torsdag den 24. maj 2018 kl. 16.00**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, provst Grete Bøje, sognepræst Kim Eluf Fischer Nielsen, sognepræst Cecilia Lotko Pontoppidan, Søren Ødum Nielsen – Kgs. Lyngby provsti, Michael Georg Clan – Fredensborg provsti, Bent Peetz – Frederiksværk provsti, Benny Strømberg Klitbo – Glostrup provsti, Otto Rühl – Helsingør Domprovsti, Verner Bech – Hillerød provsti, Ralf Amstrup – Høje Taastrup provsti, John Theil Münster – Rudersdal provsti, Mogens Kühn Pedersen – Gladsaxe-Herlev provsti, Tove Wissing Bahne – Rødovre-Hvidovre provsti, Hans-Henrik Nielsen – Ballerup-Furesø provsti |
| **Afbud** | Økonomifuldmægtig Morten Stützer, Jens Bache – Gentofte provsti, sognepræst Per Melhof, Birte Larsen – Frederikssund provsti |
| **Fraværende uden afbud** |  |
| **Fra stiftsadministrationen** | Konstitueret stiftskontorchef Annette Nordenbæk og stiftsfuldmægtig Stefanie Laursen |

**DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | Otto Rühl har sendt et bilag ud til punkt 11 under det mellemkirkelige udvalg. Med denne tilføjelse blev dagsorden godkendt. |
| **2** | **Referat af møde den 22. februar 2018 til godkendelse** | Referatet blev godkendt. |
| **3** | **Meddelelser**  **-** ved formanden  - ved biskoppen  - ved stiftskontorchefen | Haderslev stift, som står for det fælles stiftsrådsmøde den 27. oktober 2018, skal have en tilbagemelding i løbet af 14 dage på hvem der deltager. Fra stiftsrådet deltager Søren Ødum, Lise-Lotte Rebel, Hans-Henrik Nielsen og Verner Bech. Stiftsadministrationen tilmelder.  Uddannelseskonsulentstillingen er blevet besat med Pernille Nærvig Pedersen, som er ansat 50 % som religionspædagogisk konsulent og den stilling skal herefter slås op. Den stilling søger Pernille orlov fra og det er på som punkt senere på dagsordenen.  Der har været ordination af 8 præster den 13. maj 2018, som alle er i embeder og vi skal igen have ordination den 24. juni 2018 af indtil videre 4 præster.  Stillingen som journalist med kommunikationsopgaver efter Kåre Gade har været slået op med ansøgningsfrist den 4. maj 2018. Vi har modtaget lidt over 80 ansøgninger og samtalerne vil blive afholdt snarest.  Stiftsadministrationen har pr. 5. marts 2018 ansat en stiftsjurist som vikar frem til udgangen af juli 2018. Kontorchefstillingen er endnu ikke slået op.  Et stiftsrådsmedlem har venligst gjort stiftsadministrationen opmærksom på, at stiftsrådets grupperum på DAP’en trænger til en kritisk gennemgang. Vi har godt vidst, at der er nogle forældede links, materiale er ajourført det ene sted, men mangler ajourføring et andet sted osv. Vi er gået i gang med en ajourføring og vi er glade for, at I læser det der lægges i grupperummet og det skal selvfølgelig også være ajourført. Som tidligere oplyst, er stiftsadministrationen udfordret på ressource og personalesiden, så det beklages at denne opgave har været lidt forsømt.  Vi har også fortsat fokus på, at stiftets hjemmeside skal være opdateret, men vi kan også her mærke, at vi lige er i et vadested med en vakant stilling, men vi har f.eks. fået lagt billeder op af stiftsadministrationens ansatte og de direkte telefonnumre. Ligeledes er stiftsadministrationen præsenteret i det nye stiftsmagasin.  Persondataforordningen træder i kraft den 25. maj 2018. Kirkeministeriet har oprettet to grupperum på DAP’en, hvor materiale løbende vil blive lagt ind fra ministeriet. Senest er der for nogle dage siden lagt materiale ud vedrørende databehandleraftaler.  Ministeriet og Landsforeningen af Menighedsråd arbejder endvidere på udfærdigelse af en adfærdskodeks som menighedsrådene vil kunne tilslutte sig. Kammeradvokaten yder bistand hertil. Dette kan være en hjælp til menighedsrådene for at sikre, at rådene overholder forordningens regler.  Forordningen efterlader lidt over 50 huller til udfyldning nationalt, hvilket gøres via den nye databeskyttelseslov som netop er blevet vedtaget.  Her til morgen er der sendt en mail ud fra Kirkeministeriets it-kontor til alle biskopperne og kontorchefer, vedrørende ikrafttrædelse af to nye cirkulærer vedrørende fordeling af det fælles dataansvar. Det er værd at bemærke, at 1500 menighedsråd har taget stilling til, hvilke menighedsrådsmedlemmer og medarbejdere, som skal have adgang til systemer, hvor der behandles persondata og der er indgået mere end 600 databehandleraftaler mellem menighedsrådene og de leverandører, som har tilmeldt sig den fælles ordning. |
| **4** | **Status for stiftsmidlerne**  Bilag:  - Oversigt over Kapitalopgørelse for Helsingør Stift | Der henvises til det udarbejdede materiale. Hans-Henrik Nielsen gennemgik materialet i hovedtræk og fremhævede bl.a. at udlånsprocent nu er på 62,3 og egenkapitalen er på  10,5 mio. kr.  Til næste stiftsrådsmøde vil der ikke blive udarbejde et likviditetsbudget over stiftsmidlerne, idet dette ikke skønnes nødvendigt når udlånsprocenten ikke er højere. Øges udlånsprocenten voldsomt, vil et likviditetsbudget igen blive udarbejdet. |
| **5** | **Bindende stiftsbidrag**  Bilag:  - Budgetopfølgning pr. 31. marts 2018 | Der er et overskud på ca. 89.000 kr.  Det fremgår, at Støtteudvalget allerede har forbrugt 40.000 kr., men det er penge, som er bevilget i 2017, men først kommet i regnskabet for 2018.  50.000 kr. er blevet tilbageført fra reformationsbudgettet, idet beløbet ikke blev anvendt. |
| **6** | **Den fælles kapitalforvaltning**  Orientering ved John Theil Münster | Der har været afholdt bestyrelsesmøde den 26.april 2018 i Århus stift, hvor der var et oplæg om mulighed for køb af erhvervsobligationer og brug af finansielle instrumenter i den forbindelse. Bestyrelsen er ikke færdig med at behandle emnet og det skal igen på næste bestyrelsesmøde med oplæg fra eksperter.  Der er åbnet op for at man kan investere i erhvervsobligationer inden for nogle grænser.  Det vil blive overvejet, hvilke etiske regler der skal gælde for investeringer i erhvervsobligationer til brug for det videre arbejde på næste bestyrelsesmøde. |
| **7** | **Religionspædagogisk konsulent Pernille Nærvig Petersen**  Ansøgning om 50% orlov fra stillingen som religionspædagogisk konsulent i perioden 1. august 2018 - 31. juli 2021 | Stiftsrådet bevilgede orlov i 3 år. |
| **8** | **Stiftsrådets henvendelse til Kirkeministeriet vedr. mødediæter og kørselsgodtgørelse**  Bilag:  - Udkast til stiftsrådets brev til Kirkemini-  steriet | Formanden har modtaget en skriftlig henvendelse fra Birte Larsen efter at udkastet til brevet til Kirkeministeriet har været sendt ud til stiftsrådets medlemmer.  Der udarbejdes et nyt udkast fra stiftsadministrationen i samarbejdet med Økonomiudvalget og med tilpasninger i henhold til bl.a. Birte Larsens bemærkninger. Det er et ønske fra stiftsrådet, at brevet kan sendes før sommerferien. |
| **9** | **Forretningsorden for Stiftsrådet**  Bilag:  - Ajourført udgave (rettelser er fremhævet  med fed skrift og understreget) | Forretningsorden blev godkendt. |
| **10** | **Glostrup provstiudvalg – ny sognegård**  Bilag:  - Ansøgning med beregning, om stiftslån på  55.000.000 kr. til bygning af ny sognegård.  Der henvises til Stiftsrådets møde den 22. februar 2018, dagsordenens pkt. 8, hvor der blev givet en forhåndstilkendegivelse om, at der vil kunne bevilges et 30 årigt lån på 60 mio. kr. | Stiftsrådet gav tilsagn om at lånet kan bevilges, under forudsætning af, at Glostrup provstiudvalg godkender ansøgningen, indsender den ad tjenestevejen og der foreligger et af provstiudvalg godkendt projekt. |
| **11** | **Orientering fra udvalg:**  **Folkekirke & Religionsmøde**  Bilag:  Rapport fra ”Tænketank om kirkelige handlinger – i et samfund med forskellige religioner og livstydninger  Bilag:  Samtaleoplæg til rapporten ”Tænketank om kirkelige handlinger osv”  Oplægget kan ses via dette link: <https://indd.adobe.com/view/4bca4513-db24-43fc-84c3-b0880c250cbd> samt information til facilitator af samtalen, kan ses via dette link: <https://religionsmoede.dk/materialer/rapporter/kirkelige-handlinger-i-det-pluralistiske-samfund>  **Mellemkirkeligt Udvalg**  Bilag:  Referat fra mødet i MKU den 8. maj 2018  E-mail af 22. maj 2018 fra Otto Rühl vedr. Folkekirkens Nødhjælp.  **Diakoniudvalget:**  Bilag:  Referater fra møder i Diakoniudvalget den 2. marts 2018  **Folkekirkens mellemkirkelige Råd:**  Bilag:  Protokol fra møde 5. april 2018  Protokol fra møde 1. februar 2018  **Danske Kirkers Råd og Økumenisk Forum:**  Bilag:  Program for DKR’s Årsmøde 2. juni 2018 og Årsberetning 2017 – kan ses og printes ud via dette link:  <https://issuu.com/danskekirkersraad/docs/180403_dkr_aarsberetning_2017_web/2>  (er mailet til medlemmerne den 4. maj 2018)  Bilag:  Invitation samt program for inspirationsdag den 29. maj 2018  (er mailet til medlemmerne den 4. maj 2018)  **Medieudvalget:**  Bilag:  Referat fra møde i Medieudvalget den 21. februar 2018 | Otto Rühl gjorde rede for baggrunden for fremsendelse af referat fra årsmøde i Folkekirkens mellemkirkelige Råd den 20. april 2018.  Søren Ødum orienterede om, at han havde takket nej til Folkekirkens Nødhjælps tilbud om at forelægge sagen for stiftsrådet. Det forventes, at referatet af Folkekirkens Nødhjælps Råds- og årsmøde den 20. april 2018 bliver berigtiget, idet Otto Rühls forklaring ikke er gengivet.  Otto Rühl har fortsat stiftsrådets opbakning til at varetage og repræsentere stiftsrådet i Folkekirkens mellemkirkelige Råd.    Søren Ødum mindede udvalgene om, at udvalgene til efteråret fra stiftsadministrationen vil blive anmodet om at fremsende budgetønsker for 2020 og udvalgene kan derfor med fordel allerede nu gå i tænkeboks. |
| **12** | **Kommende møder**  Torsdag den 6. september 2018, kl. 16.00  Torsdag den 15. november 2018, kl. 16.00  Torsdag den 7. februar 2019, kl. 16.00  Torsdag den 23. maj 2019, kl. 16.00 | Bent Peetz melder afbud til møde den 6. september 2018. |
| **13** | **Eventuelt** | Rapport én tro, én dåb, én nåde fra bilateral dialog mellem Metodistkirken i Danmark og Den danske Folkekirke i hæfteform blev uddelt.  Der var en kort drøftelse af de udforinger og de mange personalemæssige ressourcer, som bl.a. det nye FLØSsystem giver hos menighedsrådene. Og i provstierne og stiftsadministrationen bruges der i øjeblikket mange personaletimer på at lære at navigere i det nye journaliseringssystem, F2. |

Referatet blev ikke oplæst ved mødets afslutning.

Referatet blev underskrevet af stiftsrådsmedlemmerne.

Mødet sluttede kl. 17.40